આ બાબતે મેં એક નેતાશ્રીને પૂછયું તો એમણે મને કહ્યું કે ‘અમે લોકો એટલા સ્વાર્થી અને સેલ્ફ સેન્ટર્ડ નથી કે દરેક પ્રકારની સિદ્ધિ અમારા નામે કરી દઈએ, જ્યારથી અમને એ બાતમી મળી છે કે ‘સિદ્ધિ તેને જઈ વરે, જે પરસેવે ન્હાય’ બસ ત્યારથી અમે લોકોએ પ્રતિજ્ઞાા લીધી કે જે પ્રજાએ અમને માણસમાંથી નેતા બનાવ્યા એ પ્રજાના લાભાર્થે અમારે કશાકનો ત્યાગ કરવો જોઈએ’ અને એ જ ઘડીએ બાપુ, એ લોકોએ પરિશ્રમનો મહાત્યાગ કરી દીધો કે જેથી કરીને પ્રજા પરિશ્રમના પરસેવે ન્હાયા કરે અને સિદ્ધિ હમણાં મળશે, હમણાં મળશે… એવી સીધી અને સરળ પ્રતીક્ષા કરતી રહે.